मनेरशरीफ की दरगाह: यह पटना से 25 किलोमीटर की दूरी पर है। इसका इतिहास 1000 वर्ष पुराना है। यह दरगाह गंगा-जमुनी तहजीब का बेजोड़ नमूना है। यहां के चार हजारी मुहल्ले के हनीफ मुहम्मद कहते हैं, ‘यहां सबसे प्रसिद्ध दरगाह मखदूम शाह कमालउद्दीन मनेरी और सैय्यद दौलत मनेरी की है। उनका मकबरा मुगल स्थापत्य का उत्कृष्ट नमूना है। इसकी दीवारों पर कुरआन की आयतें लिखी हुई हैं। उत्तर प्रदेश के चुनारगढ़ से मंगवाए गए पत्थरों से निर्मित इस मकबरे के चारों ओर लगायी गयी फुलवारी सुंदरता को चार चांद लगाती है। ‘मुगल बादशाह बाबर की जीवनी ‘बाबरनामा’ में भी इस स्थान का जिक्र है।